கேள்வி: சட்டத்தில் பெண்கள் பற்றி நீங்கள் என்ன அறிந்துள்ளீர்கள்?
பதில்: சட்டத்தில் பெண்கள் (Women in law) சட்டம் ரீதியிலான தொழில்களில் ஈடுபடும் பெண்களை இது குறிக்கிறது. இதில் தொடர்பான தொழில்களில், வழக்கறிஞர் பார் அட் லா,சட்ட ஆலோசகர்கள், மாவட்ட குற்றவியல் நீதிபதி, தலைமை நீதிபதி, துணை நீதிபதி, பெண்ணிய சட்ட கோட்பாட்டளர்கள் , சட்டக் கல்வி பேராசிரியர்கள், சட்டப் பள்ளி தலைவர்கள் ஆகியோர்களை உள்ளடக்கியது ஆகும்.
கேள்வி: சட்டத்தில் பெண்கள் - சட்டம் மற்றும் வழக்குகளில் பெண்கள் (இந்தியா) குறித்து விரிவாக சொல்லுங்கள்.
பதில்: சட்டத் துறையில் பெண்கள் எதிர்கொள்ளும் பாலின வாதம் கையாள்வதற்காக 2014 ஆம் ஆண்டில் இந்தியாவில் பெண் வழக்கறிஞர்கள், நீதிபதிகள் மற்றும் சட்ட வல்லுநர்களால் இந்திய சட்டத்தில் பெண்கள் மற்றும் வழக்காடல் அமைப்பு (''வில்)'' உருவாக்கப்பட்டது. இந்திய உச்ச நீதிமன்றம் நீதிபதியான ரஞ்சனா தேசாய் மேற்பார்வையின் கீழ் இந்த சங்கம் உருவாக்கப்பட்டது. தொழில்முறை ஆதரவு, வழக்காடல் திறன்கள் மற்றும் பெண் வழக்கறிஞர்களின் வளர்ச்சிக்கான வழிகள் பற்றிய விவாதத்திற்கான ஒரு தளம் ஆகியவற்றை வழங்குவதற்காக இந்த அமைப்பு உருவாக்கப்பட்டது. தில்லி உயர் நீதிமன்றம் ஹிமா கோலி, "உயர் பதவிகளை அடைந்த" மூத்த வழக்கறிஞர்கள் மற்றும் சட்ட பயிற்சியாளர்களுக்கான அமைப்பை மீண்டும் வழங்குவதற்கான ஒரு வழியாக இது இருக்கும் என வரையறுத்தார்.